CELEX: 62013TN0423
Language: da
Date: 2013-08-16 00:00:00
Title: Sag T-423/13: Sag anlagt den 16. august 2013 — Good Luck Shipping mod Rådet

9.11.2013   
            
            
               DA
            
            
               Den Europæiske Unions Tidende
            
            
               C 325/35
            
         Sag anlagt den 16. august 2013 — Good Luck Shipping mod Rådet
   (Sag T-423/13)
   2013/C 325/59
   Processprog: engelsk
   
      Parter
   
   
      Sagsøger: Good Luck Shipping LLC (Dubai, De Forenede Emirater) (ved F. Randolph, QC, barrister M. Lester, og solicitor M. Taher)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse 2013/270/FUSP af 6. juni 2013 om ændring af afgørelse 2010/413/FUSP om restriktive foranstaltninger over for Iran (EUT 2013 L 156, s. 10) og Rådets gennemførelsesforordning (EU) nr. 522/2013 af 6. juni 2013 om gennemførelse af forordning (EU) nr. 267/2012 om restriktive foranstaltninger over for Iran (EUT 2013 L 156, s. 3) annulleres, for så vidt de vedrører sagsøgeren.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1)
            
            
               Første anbringende om at Rådet ikke har givet en passende eller tilstrækkelig begrundelse.
            
         
               2)
            
            
               Andet anbringende om at Rådet ikke har opfyldt kriterierne for optagelse og/eller har begået en åbenbar skønsfejl ved at fastslå, at disse kriterier var opfyldt vedrørende sagsøgeren og/eller optog sagsøgeren uden passende retsgrundlag herfor.
            
         
               3)
            
            
               Tredje anbringende om at Rådet ikke har beskyttet sagsøgerens ret til forsvar og ret til en effektiv domstolsprøvelse.
            
         
               4)
            
            
               Fjerde anbringende om at Rådet ubegrundet og uforholdsmæssigt har tilsidesat sagsøgerens grundlæggende rettigheder, herunder retten til beskyttelse af sagsøgerens ejendom, forretning og omdømme.